nibzard/narodne-novine-full-text-markdown huggingface dataset:
### NN 43/2015 (17.4.2015.), Uredba o visini trošarine na cigarete, sitno rezani duhan i ostali duhan za pušenje

43 17.04.2015 Uredba o visini trošarine na cigarete, sitno rezani duhan i ostali duhan za pušenje

VLADA REPUBLIKE HRVATSKE

864

Na temelju članka 75. stavaka 6. i 8. i članka 76. stavka 4. Zakona o trošarinama (»Narodne novine«, br. 22/2013, 32/2013 i 81/2013), Vlada Republike Hrvatske je na sjednici održanoj 16. travnja 2015. godine donijela

UREDBU

O VISINI TROŠARINE NA CIGARETE, SITNO REZANI DUHAN I OSTALI DUHAN ZA PUŠENJE

Članak 1.

Ovom Uredbom utvrđuje se iznos specifične trošarine i stopa proporcionalne trošarine na cigarete, minimalna trošarina na cigarete te iznos trošarine na sitno rezani duhan i ostali duhan za pušenje.

Članak 2.

Ovom se Uredbom u pravni poredak Republike Hrvatske prenose:

– Direktiva Vijeća 2011/64/EU od 21. lipnja 2011. o strukturi i stopama trošarine koja se primjenjuje na prerađeni duhan (kodificirani tekst) (SL, L 176, 5. 7. 2011.)

– Direktiva Vijeća 2010/12/EU od 16. veljače 2010. o izmjenama i dopunama Direktiva 92/79/EEZ, 92/80/EEZ i 95/59/EZ s obzirom na strukturu i stope trošarine koje vrijede za prerađeni duhan te Direktive 2008/118/EZ (SL L br. 50 od 27. 2. 2010., str. 1.).

Članak 3.

Trošarina na cigarete iznosi:

1. specifična trošarina 230,00 kuna za 1000 komada cigareta,

2. proporcionalna trošarina 38% od maloprodajne cijene.

Članak 4.

Minimalna trošarina na cigarete iznosi 648,00 kuna za 1000 komada cigareta i plaća se ako je iznos ukupne trošarine obračunate prema članku 3. ove Uredbe niži od iznosa propisanog ovim člankom.

Članak 5.

Trošarina iznosi na:

1. sitno rezani duhan 550,00 kuna za jedan kilogram,

2. ostali duhan za pušenje 500,00 kuna za jedan kilogram.

Članak 6.

Danom stupanja na snagu ove Uredbe prestaje važiti Uredba o visini trošarine na cigarete, sitno rezani duhan i ostali duhan za pušenje (»Narodne novine«, broj 30/2014).

Članak 7.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/15-03/37

Urbroj: 50301-05/16-15-2

Zagreb, 16. travnja 2015.

Predsjednik
Zoran Milanović, v. r.
### NN 43/2015 (17.4.2015.), Uredba o izmjeni Uredbe o visini trošarine na motorne benzine, plinsko ulje i kerozin za pogon

VLADA REPUBLIKE HRVATSKE

865

Na temelju članka 84. stavka 13. Zakona o trošarinama (»Narodne novine«, br. 22/2013, 32/2013 i 81/2013), Vlada Republike Hrvatske je na sjednici održanoj 16. travnja 2015. godine donijela

UREDBU

O IZMJENI UREDBE O VISINI TROŠARINE NA MOTORNE BENZINE, PLINSKO ULJE I KEROZIN ZA POGON

Članak 1.

U Uredbi o visini trošarine na motorne benzine, plinsko ulje i kerozin za pogon (»Narodne novine«, br. 109/2013 i 48/2014), u članku 3. u tablici, točka 1. i u točki 2. podtočka 2.1. mijenjaju se i glase:

|  |  |  |  |
| --- | --- | --- | --- |
| 1. | Motorne benzine koji se koriste kao pogonska goriva: | | |
|  | 1.1. | Olovni benzin iz tarifnih oznaka KN 2710 11 31, 2710 11 51, 2710 11 59 | 4.500,00 kn/1000 l |
|  | 1.2. | Bezolovni benzin iz tarifnih oznaka KN 2710 11 31, 2710 11 41, 2710 11 45, 2710 11 49 | 3.860,00 kn/1000 l |
| 2. | Plinsko ulje iz tarifnih oznaka 2710 19 41 do 2710 19 49 | | |
|  | 2.1. | za pogon | 3.060,00 kn/1000 l |

Članak 2.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/15-03/38

Urbroj: 50301-05/16-15-2

Zagreb, 16. travnja 2015.

Predsjednik

Zoran Milanović, v. r.
### NN 43/2015 (17.4.2015.), Odluka o davanju odobrenja općinama Donja Dubrava, Donji Kraljevec, Donji Vidovec, Goričan i Kotoriba za sudjelovanje u Europskoj grupaciji za teritorijalnu suradnju pod nazivom "Regija Mura - Europska grupacija za teritorijalnu suradnju s ograničenom odgovornošću" i odobrenju Konvencije

VLADA REPUBLIKE HRVATSKE

867

Na temelju članka 6. stavka 1. Zakona o provedbi uredbi Europske unije o Europskoj grupaciji za teritorijalnu suradnju (»Narodne novine«, broj 74/2014) i članka 31. stavka 2. Zakona o Vladi Republike Hrvatske (»Narodne novine«, br. 150/2011 i 119/2014), Vlada Republike Hrvatske je na sjednici održanoj 16. travnja 2015. godine donijela

ODLUKU

O DAVANJU ODOBRENJA OPĆINAMA DONJA DUBRAVA, DONJI KRALJEVEC, DONJI VIDOVEC, GORIČAN I KOTORIBA ZA SUDJELOVANJE U EUROPSKOJ GRUPACIJI ZA TERITORIJALNU SURADNJU POD NAZIVOM »REGIJA MURA – EUROPSKA GRUPACIJA ZA TERITORIJALNU SURADNJU S OGRANIČENOM ODGOVORNOŠĆU« I ODOBRENJU KONVENCIJE

I.

Daje se odobrenje za sudjelovanje u Regiji Mura – Europskoj grupaciji za teritorijalnu suradnju s ograničenom odgovornošću, sa sjedištem u Tótszetdahely, Mađarska, općinama Donja Dubrava, Donji Kraljevec, Donji Vidovec, Goričan i Kotoriba i odobrava se Konvencija Regije Mura – Europske grupacije za teritorijalnu suradnju s ograničenom odgovornošću.

II.

Ova Odluka stupa na snagu danom objave u »Narodnim novinama«.

Klasa: 022-03/15-04/136

Urbroj: 50301-09/06-15-2

Zagreb, 16. travnja 2015.

Predsjednik

Zoran Milanović, v. r.
### NN 43/2015 (17.4.2015.), Odluka o davanju suglasnosti na Izmjene Statuta Zavoda za unapređivanje zaštite na radu

VLADA REPUBLIKE HRVATSKE

868

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/2011 i 119/2014) i članka 84. stavka 2. Zakona o zaštiti na radu (»Narodne novine«, br. 71/2014, 118/2014 i 154/2014), Vlada Republike Hrvatske je na sjednici održanoj 16. travnja 2015. godine donijela

ODLUKU

O DAVANJU SUGLASNOSTI NA IZMJENE STATUTA ZAVODA ZA UNAPREĐIVANJE ZAŠTITE NA RADU

I.

Daje se suglasnost na Izmjene Statuta Zavoda za unapređivanje zaštite na radu, koje je Upravno vijeće Zavoda za unapređivanje zaštite na radu donijelo na sjednici održanoj 13. travnja 2015. godine.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/15-04/135

Urbroj: 50301-04/12-15-2

Zagreb, 16. travnja 2015.

Predsjednik

Zoran Milanović, v. r.
### NN 43/2015 (17.4.2015.), Rješenje o razrješenju člana Upravnog vijeća Hrvatskog hidrografskog instituta

VLADA REPUBLIKE HRVATSKE

869

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i članka 33. stavka 2. Zakona o hidrografskoj djelatnosti (»Narodne novine«, br. 68/98, 110/98, 163/2003 i 71/2014), Vlada Republike Hrvatske je na sjednici održanoj 16. travnja 2015. godine donijela

RJEŠENJE

O RAZRJEŠENJU ČLANA UPRAVNOG VIJEĆA HRVATSKOG HIDROGRAFSKOG INSTITUTA

Razrješuje se dr. sc. DANKO MARKOVINOVIĆ dužnosti člana Upravnog vijeća Hrvatskog hidrografskog instituta, na koju je imenovan kao predstavnik središnjeg tijela državne uprave nadležnog za geodetske poslove.

Klasa: 080-02/15-02/57

Urbroj: 5030115/1-15-02

Zagreb, 16. travnja 2015.

Predsjednik

Zoran Milanović, v. r.
### NN 43/2015 (17.4.2015.), Rješenje o imenovanju člana Upravnog vijeća Hrvatskog hidrografskog instituta

VLADA REPUBLIKE HRVATSKE

870

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i članka 33. stavka 2. Zakona o hidrografskoj djelatnosti (»Narodne novine«, br. 68/98, 110/98, 163/2003 i 71/2014), Vlada Republike Hrvatske je na sjednici održanoj 16. travnja 2015. godine donijela

RJEŠENJE

O IMENOVANJU ČLANA UPRAVNOG VIJEĆA HRVATSKOG HIDROGRAFSKOG INSTITUTA

Imenuje se VLADIMIR MAJETIĆ članom Upravnog vijeća Hrvatskog hidrografskog instituta, kao predstavnik središnjeg tijela državne uprave nadležnog za geodetske poslove.

Klasa: 080-02/15-01/62

Urbroj: 5030115/1-15-02

Zagreb, 16. travnja 2015.

Predsjednik

Zoran Milanović, v. r.
### NN 43/2015 (17.4.2015.), Rješenje o imenovanju članica Povjerenstva za rješavanje o žalbama prema Zakonu o službenim kontrolama koje se provode sukladno propisima o hrani, hrani za životinje, o zdravlju i dobrobiti životinja

VLADA REPUBLIKE HRVATSKE

871

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i članka 13. stavka 2. Zakona o službenim kontrolama koje se provode sukladno propisima o hrani, hrani za životinje, o zdravlju i dobrobiti životinja (»Narodne novine«, br. 81/2013 i 14/2014), Vlada Republike Hrvatske je na sjednici održanoj 16. travnja 2015. godine donijela

RJEŠENJE

O IMENOVANJU ČLANICA POVJERENSTVA ZA RJEŠAVANJE O ŽALBAMA PREMA ZAKONU O SLUŽBENIM KONTROLAMA KOJE SE PROVODE SUKLADNO PROPISIMA O HRANI, HRANI ZA ŽIVOTINJE, O ZDRAVLJU I DOBROBITI ŽIVOTINJA

Za članice Povjerenstva za rješavanje o žalbama prema Zakonu o službenim kontrolama koje se provode sukladno propisima o hrani, hrani za životinje, o zdravlju i dobrobiti životinja, imenuju se:

– LJILJANA ŽABICA

– LIDIJA MANDIĆ GRAONIĆ

– mr. sc. TATJANA KARAČIĆ, dr. vet. med.

Klasa: 080-02/15-01/63

Urbroj: 5030115/1-15-02

Zagreb, 16. travnja 2015.

Predsjednik

Zoran Milanović, v. r.
### NN 43/2015 (17.4.2015.), Rješenje o razrješenju člana Sanacijskog vijeća Klinike za dječje bolesti Zagreb

VLADA REPUBLIKE HRVATSKE

872

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i članka 57.a stavka 3. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011, 84/2011, 12/2012, 35/2012, 70/2012, 82/2013, 159/2013, 22/2014 i 154/2014), Vlada Republike Hrvatske je na sjednici održanoj 16. travnja 2015. godine donijela

RJEŠENJE

O RAZRJEŠENJU ČLANA SANACIJSKOG VIJEĆA KLINIKE ZA DJEČJE BOLESTI ZAGREB

Razrješuje se dr. sc. STJEPAN VIŠNJIĆ, dr. med., dužnosti člana Sanacijskog vijeća Klinike za dječje bolesti Zagreb.

Klasa: 080-02/15-02/58

Urbroj: 5030115/1-15-02

Zagreb, 16. travnja 2015.

Predsjednik

Zoran Milanović, v. r.
### NN 43/2015 (17.4.2015.), Rješenje o imenovanju člana Sanacijskog vijeća Klinike za dječje bolesti Zagreb

VLADA REPUBLIKE HRVATSKE

873

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i članka 57.a stavka 3. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011, 84/2011, 12/2012, 35/2012, 70/2012, 82/2013, 159/2013, 22/2014 i 154/2014), Vlada Republike Hrvatske je na sjednici održanoj 16. travnja 2015. godine donijela

RJEŠENJE

O IMENOVANJU ČLANA SANACIJSKOG VIJEĆA KLINIKE ZA DJEČJE BOLESTI ZAGREB

Imenuje se prim. ZORAN BARČOT, dr. med., članom Sanacijskog vijeća Klinike za dječje bolesti Zagreb.

Klasa: 080-02/15-01/64

Urbroj: 5030115/1-15-02

Zagreb, 16. travnja 2015.

Predsjednik

Zoran Milanović, v. r.
### NN 43/2015 (17.4.2015.), Rješenje o istovremenom raspuštanju Gradskog vijeća Grada Vrgorca i razrješenju gradonačelnika Grada Vrgorca i njegovog zamjenika

VLADA REPUBLIKE HRVATSKE

874

Na temelju članka 85.a Zakona o lokalnoj i područnoj (regionalnoj) samoupravi (»Narodne novine«, br. 33/2001, 60/2001, 129/2005, 109/2007, 125/2008, 36/2009, 150/2011, 144/2012 i 19/2013 – pročišćeni tekst), Vlada Republike Hrvatske je na sjednici održanoj 16. travnja 2015. godine donijela

RJEŠENJE

O ISTOVREMENOM RASPUŠTANJU GRADSKOG VIJEĆA GRADA VRGORCA I RAZRJEŠENJU GRADONAČELNIKA GRADA VRGORCA I NJEGOVOG ZAMJENIKA

I.

Istovremeno se raspušta Gradsko vijeće Grada Vrgorca i razrješuje gradonačelnik Grada Vrgorca i njegov zamjenik koji je izabran zajedno s njim.

II.

Vlada Republike Hrvatske imenovat će, posebnim rješenjem, povjerenika Vlade Republike Hrvatske u Gradu Vrgorcu za obavljanje poslova iz nadležnosti Gradskog vijeća i gradonačelnika Grada Vrgorca.

III.

Sredstva za rad povjerenika Vlade Republike Hrvatske osiguravaju se u proračunu Grada Vrgorca.

IV.

Stupanjem na snagu ovoga Rješenja prestaje mandat članovima Gradskog vijeća Grada Vrgorca i mandat Borislava Matkovića, gradonačelnika Grada Vrgorca te mandat Željka Pervana, zamjenika gradonačelnika Grada Vrgorca koji je izabran zajedno s njim.

V.

Ovo Rješenje stupa na snagu danom objave u »Narodnim novinama«.

Klasa: 022-03/15-09/19

Urbroj: 50301-09/09-15-2

Zagreb, 16. travnja 2015.

Predsjednik

Zoran Milanović, v. r.
### NN 43/2015 (17.4.2015.), Rješenje o imenovanju povjerenice Vlade Republike Hrvatske za obavljanje poslova iz nadležnosti Gradskog vijeća i gradonačelnika Grada Vrgorca

VLADA REPUBLIKE HRVATSKE

875

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014), članka 85.b i članka 86. stavka 1. točke 5. Zakona o lokalnoj i područnoj (regionalnoj) samoupravi (Narodne novine, br. 33/2001, 60/2001, 129/2005, 109/2007, 125/2008, 36/2009, 150/2011, 144/2012 i 19/2013 – pročišćeni tekst), Vlada Republike Hrvatske je na sjednici održanoj 16. travnja 2015. godine donijela

RJEŠENJE

O IMENOVANJU POVJERENICE VLADE REPUBLIKE HRVATSKE ZA OBAVLJANJE POSLOVA IZ NADLEŽNOSTI GRADSKOG VIJEĆA I GRADONAČELNIKA GRADA VRGORCA

1. Imenuje se INES GRUBIŠIĆ povjerenicom Vlade Republike Hrvatske za obavljanje poslova iz nadležnosti Gradskog vijeća i gradonačelnika Grada Vrgorca.

2. Povjerenica Vlade Republike Hrvatske za svoj rad odgovara Vladi Republike Hrvatske.

3. Povjerenica Vlade Republike Hrvatske podnosi izvješće o svom radu Vladi Republike Hrvatske putem Ministarstva uprave.

4. Povjerenica Vlade Republike Hrvatske počet će obnašati dužnost danom objave ovoga Rješenja.

5. Ovo Rješenje stupa na snagu danom objave u »Narodnim novinama«.

Klasa: 015-01/15-01/19

Urbroj: 5030115/1-15-02

Zagreb, 16. travnja 2015.

Predsjednik

Zoran Milanović, v. r.
### NN 43/2015 (17.4.2015.), Rješenje o istovremenom raspuštanju Općinskog vijeća Općine Semeljci i razrješenju općinskog načelnika Općine Semeljci i njegovog zamjenika

VLADA REPUBLIKE HRVATSKE

876

Na temelju članka 85.a Zakona o lokalnoj i područnoj (regionalnoj) samoupravi (»Narodne novine«, br. 33/2001, 60/2001, 129/2005, 109/2007, 125/2008, 36/2009, 150/2011, 144/2012 i 19/2013 – pročišćeni tekst), Vlada Republike Hrvatske je na sjednici održanoj 16. travnja 2015. godine donijela

RJEŠENJE

O ISTOVREMENOM RASPUŠTANJU OPĆINSKOG VIJEĆA OPĆINE SEMELJCI I RAZRJEŠENJU OPĆINSKOG NAČELNIKA OPĆINE SEMELJCI I NJEGOVOG ZAMJENIKA

I.

Istovremeno se raspušta Općinsko vijeće Općine Semeljci i razrješuje općinski načelnik Općine Semeljci i njegov zamjenik koji je izabran zajedno s njim.

II.

Vlada Republike Hrvatske imenovat će, posebnim rješenjem, povjerenika Vlade Republike Hrvatske u Općini Semeljci za obavljanje poslova iz nadležnosti Općinskog vijeća i općinskog načelnika Općine Semeljci.

III.

Sredstva za rad povjerenika Vlade Republike Hrvatske osiguravaju se u proračunu Općine Semeljci.

IV.

Stupanjem na snagu ovoga Rješenja prestaje mandat članovima Općinskog vijeća Općine Semeljci i mandat Grge Lončarevića, općinskog načelnika Općine Semeljci te mandat Damira Drenjančevića, zamjenika općinskog načelnika Općine Semeljci koji je izabran zajedno s njim.

V.

Ovo Rješenje stupa na snagu danom objave u »Narodnim novinama«.

Klasa: 022-03/15-09/18

Urbroj: 50301-09/06-15-2

Zagreb, 16. travnja 2015.

Predsjednik

Zoran Milanović, v. r.
### NN 43/2015 (17.4.2015.), Rješenje o imenovanju povjerenika Vlade Republike Hrvatske za obavljanje poslova iz nadležnosti Općinskog vijeća i općinskog načelnika Općine Semeljci

VLADA REPUBLIKE HRVATSKE

877

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014), članka 85.b i članka 86. stavka 1. točke 5. Zakona o lokalnoj i područnoj (regionalnoj) samoupravi (Narodne novine, br. 33/2001, 60/2001, 129/2005, 109/2007, 125/2008, 36/2009, 150/2011, 144/2012 i 19/2013 – pročišćeni tekst), Vlada Republike Hrvatske je na sjednici održanoj 16. travnja 2015. godine donijela

RJEŠENJE

O IMENOVANJU POVJERENIKA VLADE REPUBLIKE HRVATSKE ZA OBAVLJANJE POSLOVA IZ NADLEŽNOSTI OPĆINSKOG VIJEĆA I OPĆINSKOG NAČELNIKA OPĆINE SEMELJCI

1. Imenuje se DRAGUTIN ROMIĆ povjerenikom Vlade Republike Hrvatske za obavljanje poslova iz nadležnosti Općinskog vijeća i općinskog načelnika Općine Semeljci.

2. Povjerenik Vlade Republike Hrvatske za svoj rad odgovara Vladi Republike Hrvatske.

3. Povjerenik Vlade Republike Hrvatske podnosi izvješće o svom radu Vladi Republike Hrvatske putem Ministarstva uprave.

4. Povjerenik Vlade Republike Hrvatske počet će obnašati dužnost danom objave ovoga Rješenja.

5. Ovo Rješenje stupa na snagu danom objave u »Narodnim novinama«.

Klasa: 015-01/15-01/20

Urbroj: 5030115/1-15-02

Zagreb, 16. travnja 2015.

Predsjednik

Zoran Milanović, v. r.
### NN 43/2015 (17.4.2015.), Pravilnik o izmjenama i dopunama Pravilnika o obavljanju gospodarskog ribolova na moru pridnenom povlačnom mrežom - koćom

MINISTARSTVO POLJOPRIVREDE

881

Na temelju članka 9. stavka 1. točke 1. i članka 23. stavka 6. Zakona o morskom ribarstvu (»Narodne novine« br. 81/2013, 14/2014 i 152/2014) ministar poljoprivrede donosi

PRAVILNIK

O IZMJENAMA I DOPUNAMA PRAVILNIKA O OBAVLJANJU GOSPODARSKOG RIBOLOVA NA MORU PRIDNENOM POVLAČNOM MREŽOM – KOĆOM

Članak 1.

(1) U Pravilniku o obavljanju gospodarskog ribolova na moru pridnenom povlačnom mrežom – koćom (»Narodne novine« br. 101/2014, 118/2014, 125/2014, 2/2015 i 37/2015) u članku 11. stavku 2. dodaju se alineje 2. i 3. koje glase:

»– za plovila čiji vlasnici imaju pravo na izdavanje povlastice za obavljanje gospodarskog ribolova na moru temeljem članka 2. stavka 2. Pravilnika o prodaji povlastica za ribolov u državnom vlasništvu i Registru povlastica za ribolov u državnom vlasništvu (»Narodne novine«, broj 116/2014).«,

»– za plovila za koja je prije pristupanja Republike Hrvatske u članstvo Europske unije sklopljen ugovor o gradnji ili ugovor o kupoprodaji, o čemu je Ministarstvo poljoprivrede bilo pravovremeno obaviješteno i za koje je bio podnijet zahtjev za izdavanje povlastice,«.

(2) Dosadašnje alineje 2. i 3. postaju alineje 4. i 5.

Članak 2.

Ovaj Pravilnik stupa na snagu dan nakon dana objave u »Narodnim novinama«.

Klasa: 011-02/14-01/47

Urbroj: 525-13/1282-15-12

Zagreb, 13. travnja 2015.

Ministar

Tihomir Jakovina, v. r.
### NN 43/2015 (17.4.2015.), Pravilnik o izmjenama i dopunama Pravilnika o visini naknade za sakupljanje, preradu i spaljivanje nusproizvoda životinjskog podrijetla koji nisu za prehranu ljudi

MINISTARSTVO POLJOPRIVREDE

882

Na temelju članka 71. stavka 4., članka 104. stavka 2. i članka 135. stavka 2. Zakona o veterinarstvu (»Narodne novine«, broj 82/2013 i 148/2013) ministar poljoprivrede donosi

PRAVILNIK

O IZMJENAMA I DOPUNAMA PRAVILNIKA O VISINI NAKNADE ZA SAKUPLJANJE, PRERADU I SPALJIVANJE NUSPROIZVODA ŽIVOTINJSKOG PODRIJETLA KOJI NISU ZA PREHRANU LJUDI

Članak 1.

U Pravilniku o visini naknade za sakupljanje, preradu i spaljivanje nusproizvoda životinjskog podrijetla koji nisu za prehranu ljudi (»Narodne novine«, broj 106/2013) u članku 1. stavku 1. iza riječi: »K2)» briše se točka i dodaju se riječi: »te sadržaj komercijalnog dokumenta koji prati pošiljke nusproizvoda na području Republike Hrvatske.«.

Članak 2.

U članku 2. točka 5. briše se.

Članak 3.

U članku 3. stavku 3. podstavak 1. briše se.

Članak 4.

Naslov iznad članka 5. mijenja se i glasi: »Visina naknade za skupljanje, preradu i spaljivanje lešina životinja«.

Članak 5. mijenja se i glasi:

»Visina naknade za sakupljanje, preradu i spaljivanje lešina životinja kao nusproizvoda K1 ili K2 za:

1. sakupljanje lešina životinja iznosi 1,40 kn po kilogramu nusproizvoda,

2. preradu i spaljivanje lešina životinja iznosi 1,25 kn po kilogramu nusproizvoda.«.

Članak 5.

Iza članka 10. dodaje se naslov iznad članka i članak 10.a koji glase:

»Komercijalni dokument koji prati pošiljke nusproizvoda na području Republike Hrvatske

Članak 10.a.

(1) Koncesionar odnosno pravna ili fizička osoba iz članka 6. stavka 1. ovoga Pravilnika obvezni su za pošiljke nusproizvoda koje se prevoze na području Republike Hrvatske ispuniti komercijalni dokument putem računalne aplikacije Ministarstva te na mjestu otpreme ispisati tri primjerka komercijalnog dokumenta od kojih jedan ostaje pošiljatelju, jedan prati pošiljku nusproizvoda prilikom prijevoza, a jedan se dostavlja primatelju.

(2) Komercijalni dokument iz stavka 1. ovoga članka izrađen je u skladu s Prilogom VIII. poglavljem III. stavkom 6. točkom (f) Uredbe (EU) br. 142/2011 i člankom 21. stavkom 3. podstavkom 2. Uredbe (EZ) br. 1069/2009.«.

Članak 6.

Ovaj Pravilnik stupa na snagu 1. svibnja 2015. godine.

Klasa: 011-02/15-01/03

Urbroj: 525-10/0532-15-5

Zagreb, 24. ožujka 2015.

Ministar

Tihomir Jakovina, v. r.
### NN 43/2015 (17.4.2015.), Rješenje o imenovanju Povjerenstva za provođenje javnog natječaja za dodjelu ribolovnog prava

MINISTARSTVO POLJOPRIVREDE

883

Na temelju članka 25. stavka 8. Zakona o slatkovodnom ribarstvu (»Narodne novine«, broj 106/2001, 07/2003, 174/2004, 10/2005 –

ispravak, 49/2005 – pročišćeni tekst i 14/2014), ministar poljoprivrede donosi

RJEŠENJE

O IMENOVANJU POVJERENSTVA ZA PROVOĐENJE JAVNOG NATJEČAJA ZA DODJELU RIBOLOVNOG PRAVA

Članak 1.

U sastav Povjerenstva za provođenje javnog natječaja za dodjelu ribolovnog prava (u daljnjem tekstu: Povjerenstvo) imenuju se:

1. mr. Josip Marković, dr. vet. med., predsjednik Povjerenstva;

2. Marijana Fabić Rusak, dr. vet. med., zamjenica predsjednika i članica Povjerenstva (zamjena: Mario Rogošić, dr. vet. med.);

3. mr. sc. Josip Suić, član Povjerenstva (zamjena: Ivana Petrina Abreu, dipl. ing.);

4. Vlatka Vranešić, dipl. iur., članica Povjerenstva (zamjena: Renata Lozo, dipl. iur.);

5. Mirjana Stjepanović, dipl. ing., članica Povjerenstva (zamjena: Martina Pamić, dipl. iur.);

6. Vladimir Sever, član Povjerenstva (zamjena: Tomislav Feldhofer);

7. Marijana Jurić, dipl. ing., članica Povjerenstva (zamjena: Spomenka Kristek, dipl. ing.);

8. doc. dr. sc. Emil Gjurčević, član Povjerenstva (zamjena: doc. dr. sc. Krešimir Severin);

9. Ana Budanko Penavić, dipl. ing., članica Povjerenstva (zamjena: Tomislav Kunovec, dipl. iur.);

10. Miro Macan, dipl. ing., član Povjerenstva (zamjena: Anđela Kuzman, dipl. oec.);

11. Ivona Musulin, tajnica Povjerenstva (zamjena: dr. sc. Vesna Bosanac).

Članak 2.

Zadatak Povjerenstva je postupak provedbe javnog natječaja za dodjelu ribolovnog prava i donošenje prijedloga za dodjelu ribolovnog prava ministru poljoprivrede sukladno članku 25. Zakona o slatkovodnom ribarstvu.

Članak 3.

Danom stupanja na snagu ovog Rješenja prestaje važiti Rješenje o osnivanju Povjerenstva za provođenje javnog natječaja za dodjelu ribolovnog prava (klasa: 324-01/14-01/2066, urbroj: 525-13/0545/14-4 od 30. prosinca 2014. godine, objavljeno u »Narodnim novinama«, broj 07/2015 od 21. siječnja 2015. godine).

Članak 4.

Ovo Rješenje stupa na snagu danom donošenja, a sukladno članku 25. stavku 8. Zakona o slatkovodnom ribarstvu, objavljuje se u »Narodnim novinama«.

Klasa: 324-01/14-01/2066

Urbroj: 525-13/0545-15-22

Zagreb, 9. travnja 2015.

Ministar

Tihomir Jakovina, v. r.
### NN 43/2015 (17.4.2015.), Odluka o razrješenju dužnosti zamjenika županijske državne odvjetnice u Županijskom državnom odvjetništvu u Sisku

43 17.04.2015 Odluka o razrješenju dužnosti zamjenika županijske državne odvjetnice u Županijskom državnom odvjetništvu u Sisku

DRŽAVNOODVJETNIČKO VIJEĆE

885

ODLUKA

Državnoodvjetničko vijeće na temelju članka 152. u svezi s člankom 113. stavkom 1. točka 1. i stavak 2. Zakona o državnom odvjetništvu (»Narodne novine«, broj 76/09, 153/09, 116/10, 145/10, 57/11, 130/11, 72/13 i 148/13) odlučujući o zahtjevu za razrješenje MARIJANA ZGURIĆA na 6. sjednici održanoj 30. ožujka 2015.,

odlučilo je

MARIJAN ZGURIĆ, razrješava se dužnosti zamjenika županijske državne odvjetnice u Županijskom državnom odvjetništvu u Sisku s danom 1. svibnja 2015.

Broj: DOVO-20/15

Zagreb, 30. ožujka 2015.

Predsjednik
Državnoodvjetničkog vijeća
Dražen Jelenić, v. r.
### NN 43/2015 (17.4.2015.), Indeks potrošačkih cijena u ožujku 2015.

DRŽAVNI ZAVOD ZA STATISTIKU

888

Državni zavod za statistiku objavljuje

INDEKS

POTROŠAČKIH CIJENA U OŽUJKU 2015.

Indeks potrošačkih cijena u ožujku 2015. u odnosu na veljaču 2015. iznosi 101,0.

Klasa: 957-04/15-01/5

Urbroj: 555-09-05-15-2

Zagreb, 15. travnja 2015.

Ravnatelj

Marko Krištof, v. r.
### NN 44/2015 (22.4.2015.), Pravilnik o izmjenama i dopunama Pravilnika o obavljanju gospodarskog ribolova na moru okružujućom mrežom plivaricom - srdelarom

MINISTARSTVO POLJOPRIVREDE

889

Na temelju članka 9. stavka 1. točaka 1., 2. i 9., i članka 23. stavka 6. Zakona o morskom ribarstvu (»Narodne novine«, br.. 81/2013, 14/2014 i 152/2014) ministar poljoprivrede donosi

PRAVILNIK

O IZMJENAMA I DOPUNAMA PRAVILNIKA O OBAVLJANJU GOSPODARSKOG RIBOLOVA NA MORU OKRUŽUJUĆOM MREŽOM PLIVARICOM –SRDELAROM

Članak 1.

U Pravilniku o obavljanju gospodarskog ribolova na moru okružujućom mrežom plivaricom – srdelarom (»Narodne novine«, br.: 101/2014, 125/2014, 140/2014, 147/2014, 2/2015 i 37/2015) u članku 5. dosadašnji posljednji stavak postaje stavak 7.

Članak 2.

(1) U članku 6. stavku 2. dodaju se alineje 3 i 4 koje glase:

»– za plovila čiji vlasnici imaju pravo na izdavanje povlastice za obavljanje gospodarskog ribolova na moru temeljem članka 2. stavka 2. Pravilnika o prodaji povlastica za ribolov u državnom vlasništvu i Registru povlastica za ribolov u državnom vlasništvu (»Narodne novine«, broj 116/2014).«,

»– za plovila za koja je prije pristupanja Republike Hrvatske u članstvo Europske unije sklopljen ugovor o gradnji ili ugovor o kupoprodaji, o čemu je Ministarstvo poljoprivrede bilo pravovremeno obaviješteno i za koje je bio podnijet zahtjev za izdavanje povlastice.«.

(2) Dosadašnja alineja 3 postaje alineja 5.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/14-01/46

Urbroj: 525-13/1282-15-14

Zagreb, 13. travnja 2015.

Ministar

Tihomir Jakovina, v. r.
### NN 44/2015 (22.4.2015.), Pravilnik o izmjenama i dopunama Pravilnika o ulovu, uzgoju i prometu tune (Thunnus thynnus), igluna (Xiphias gladius) i iglana (Tetrapturus belone)

MINISTARSTVO POLJOPRIVREDE

890

Na temelju članka 9. stavka 1. točaka 1., 2., 4., 5., 7., 8. i 10. Zakona o morskom ribarstvu (»Narodne novine« br. 81/2013, 14/2014 i 152/2014) ministar poljoprivrede donosi

PRAVILNIK

O IZMJENAMA I DOPUNAMA PRAVILNIKA O ULOVU, UZGOJU I PROMETU TUNE (Thunnus thynnus), IGLUNA (Xiphias gladius) I IGLANA (Tetrapturus belone)

Članak 1.

U Pravilniku o ulovu, uzgoju i prometu tune (Thunnus thynnus), igluna (Xiphias gladius) i iglana (Tetrapturus belone) (»Narodne novine« br. 3/2015 i 11/2015) u članku 15. stavak 3. mijenja se i glasi:

»(3) Iznimno od članka 14. stavka 1. u rekreacijskom ribolovu trofejnih primjeraka dozvoljeno je zadržati na plovilu i iskrcati najviše jedan primjerak tune minimalne veličine 50 kg po plovilu na dan.«.

Članak 2.

(1) U članku 34. iza stavka 3. dodaje se stavak 4. koji glasi:

»(4) Ovlaštenici povlastice za gospodarski ribolov na moru iskrcaj tuna mogu obavljati na iskrcajnim mjestima iz članka 33. ovog Pravilnika radnim danom u vremenu od 07:30 do 22:00 sata te subotom, nedjeljom, praznikom i blagdanom u vremenu od 10:00 do 22:00 sata.«.

(2) Dosadašnji stavak 4. postaje stavak 5.

Članak 3.

Obrazac ICCAT deklaracije o prebacivanju iz Priloga 8 zamjenjuje se obrascem u Prilogu 1 ovog Pravilnika.

Članak 4.

Ovaj Pravilnik stupa na snagu dan nakon dana objave u »Narodnim novinama«.

Klasa: 011-02/14-01/75

Urbroj: 525-13/0340-15-41

Zagreb, 13. travnja 2015.

Ministar

Tihomir Jakovina, v. r.

**PRILOG 1**

![](dodatni/435710.jpg)

44 22.04.2015 Pravilnik o izmjenama i dopunama Pravilnika o ulovu, uzgoju i prometu tune (Thunnus thynnus), igluna (Xiphias gladius) i iglana (Tetrapturus belone)

44 22.04.2015 Pravilnik o izmjenama i dopunama Pravilnika o ulovu, uzgoju i prometu tune (Thunnus thynnus), igluna (Xiphias gladius) i iglana (Tetrapturus belone)

44 22.04.2015 Pravilnik o izmjenama i dopunama Pravilnika o ulovu, uzgoju i prometu tune (Thunnus thynnus), igluna (Xiphias gladius) i iglana (Tetrapturus belone)
### NN 44/2015 (22.4.2015.), Ispravak Pravilnika o ugovornoj pričuvi

MINISTARSTVO OBRANE

901

Nakon izvršenog uspoređivanja s izvornim tekstom utvrđene su pogreške u Pravilniku o ugovornoj pričuvi koji je objavljen u »Narodnim novinama«, broj 18 od 18. veljače 2015. te se daje

ISPRAVAK

PRAVILNIKA O UGOVORNOJ PRIČUVI

U Pravilniku o ugovornoj pričuvi (»Narodne novine«, broj 18/15) u članku 4. stavku 1. na kraju rečenice briše se točka, dodaje se zarez i riječi: »osim uvjeta dobi.«

U članku 7. stavku 2. riječi: »dostavlja se na tiskanici koja« brišu se, a riječi: »struka/zvanje« mijenjaju se i glase: »zvanje i stupanj obrazovanja«.

Uz Pravilnik nije objavljen Prilog 4., a prilozi 1., 2. i 3. iz Pravilnika se ispravljaju te se uz ovaj Ispravak objavljuju prilozi 1., 2., 3. i 4. koji su sastavni dio Pravilnika.

Klasa: 023-03/15-04/6

Urbroj: 512-01-15-4

Zagreb, 31. ožujka 2015.

Ministar

Ante Kotromanović, v. r.

**[**PRILOG 1. – PRILOG 4.**](dodatni/435722.pdf)**

44 22.04.2015 Ispravak Pravilnika o ugovornoj pričuvi

44 22.04.2015 Ispravak Pravilnika o ugovornoj pričuvi
### NN 46/2015 (24.4.2015.), Odluka o proglašenju Nacionalnog dana oboljelih od multiple skleroze

HRVATSKI SABOR

903

Na temelju članka 81. Ustava Republike Hrvatske, Hrvatski sabor na sjednici 17. travnja 2015. donio je

ODLUKU

O PROGLAŠENJU NACIONALNOG DANA OBOLJELIH OD MULTIPLE SKLEROZE

I.

Dan 26. rujna proglašava se Nacionalnim danom oboljelih od multiple skleroze.

II.

Ova Odluka stupa na snagu osmog dana od dana objave u »Narodnim novinama«.

Klasa: 960-01/15-01/01

Zagreb, 17. travnja 2015.

HRVATSKI SABOR

Predsjednik

Hrvatskoga sabora

Josip Leko, v. r.
### NN 46/2015 (24.4.2015.), Odluka o razrješenju člana, izboru potpredsjednika i člana i prestanku mandata potpredsjednika Odbora za ratne veterane Hrvatskoga sabora

HRVATSKI SABOR

904

Na temelju članka 81. Ustava Republike Hrvatske i članaka 46. i 92. Poslovnika Hrvatskoga sabora, Hrvatski sabor na sjednici 17. travnja 2015. donio je

ODLUKU

O RAZRJEŠENJU ČLANA, IZBORU POTPREDSJEDNIKA I ČLANA I PRESTANKU MANDATA POTPREDSJEDNIKA ODBORA ZA RATNE VETERANE HRVATSKOGA SABORA

I.

Razrješuje se član Odbora za ratne veterane Hrvatskoga sabora FRANKO VIDOVIĆ.

II.

Za potpredsjednika Odbora za ratne veterane Hrvatskoga sabora bira se FRANKO VIDOVIĆ.

III.

Za člana Odbora za ratne veterane Hrvatskoga sabora bira se JOSIP KRNIĆ.

IV.

Dana 20. ožujka 2015. dužnost potpredsjednika Odbora za ratne veterane Hrvatskoga sabora prestao je obnašati ŽELJKO SABO, zbog prestanka zastupničkog mandata.

Klasa: 021-13/15-12/21

Zagreb, 17. travnja 2015.

HRVATSKI SABOR

Predsjednik

Hrvatskoga sabora

Josip Leko, v. r.
### NN 46/2015 (24.4.2015.), Odluka o razrješenju članice i izboru člana Odbora za rad, mirovinski sustav i socijalno partnerstvo Hrvatskoga sabora

HRVATSKI SABOR

905

Na temelju članka 81. Ustava Republike Hrvatske i članaka 46. i 84. Poslovnika Hrvatskoga sabora, Hrvatski sabor na sjednici 17. travnja 2015. donio je

ODLUKU

O RAZRJEŠENJU ČLANICE I IZBORU ČLANA ODBORA ZA RAD, MIROVINSKI SUSTAV I SOCIJALNO PARTNERSTVO HRVATSKOGA SABORA

I.

Razrješuje se članica Odbora za rad, mirovinski sustav i socijalno partnerstvo Hrvatskoga sabora MARIJA LUGARIĆ.

II.

Za člana Odbora za rad, mirovinski sustav i socijalno partnerstvo Hrvatskoga sabora bira se BORISLAV KOVAČIĆ.

Klasa: 021-13/15-12/20

Zagreb, 17. travnja 2015.

HRVATSKI SABOR

Predsjednik

Hrvatskoga sabora

Josip Leko, v. r.
### NN 46/2015 (24.4.2015.), Odluka o izboru člana i prestanku mandata člana Odbora za lokalnu i područnu (regionalnu) samoupravu Hrvatskoga sabora

HRVATSKI SABOR

906

Na temelju članka 81. Ustava Republike Hrvatske i članaka 46. i 115. Poslovnika Hrvatskoga sabora, Hrvatski sabor na sjednici 17. travnja 2015. donio je

ODLUKU

O IZBORU ČLANA I PRESTANKU MANDATA ČLANA ODBORA ZA LOKALNU I PODRUČNU (REGIONALNU) SAMOUPRAVU HRVATSKOGA SABORA

I.

Za člana Odbora za lokalnu i područnu (regionalnu) samoupravu Hrvatskoga sabora bira se JOSIP KRNIĆ.

II.

Dana 20. ožujka 2015. dužnost člana Odbora za lokalnu i područnu (regionalnu) samoupravu Hrvatskoga sabora prestao je obnašati ŽELJKO SABO, zbog prestanka zastupničkog mandata.

Klasa: 021-13/15-12/22

Zagreb, 17. travnja 2015.

HRVATSKI SABOR

Predsjednik

Hrvatskoga sabora

Josip Leko, v. r.
### NN 46/2015 (24.4.2015.), Odluka o imenovanju člana i prestanku mandata članice Nacionalnog vijeća za vode

HRVATSKI SABOR

907

Na temelju članka 81. Ustava Republike Hrvatske i članka 182. Zakona o vodama (»Narodne novine«, br. 153/09., 130/11., 56/13. i 14/14.) Hrvatski sabor na sjednici 17. travnja 2015. donio je

ODLUKU

O IMENOVANJU ČLANA I PRESTANKU MANDATA ČLANICE NACIONALNOG VIJEĆA ZA VODE

I.

Za člana Nacionalnog vijeća za vode imenuje se iz reda zastupnika PEĐA GRBIN.

II.

Dana 1. srpnja 2013. dužnost članice Nacionalnog vijeća za vode prestala je obnašati SANDRA PETROVIĆ JAKOVINA, zbog prestanka zastupničkog mandata.

Klasa: 021-13/15-06/02

Zagreb, 17. travnja 2015.

HRVATSKI SABOR

Predsjednik

Hrvatskoga sabora

Josip Leko, v. r.
### NN 46/2015 (24.4.2015.), Odluka o stavljanju izvan snage Odluke o potvrđivanju Konačne liste vlasnika špekulativnih zaliha šećera

VLADA REPUBLIKE HRVATSKE

909

Na temelju članka 30. stavka 3. Zakona o Vladi Republike Hrvatske (»Narodne novine«, br. 150/2011 i 119/2014) i članka 17. stavka 2. Uredbe o mjerama i naknadama za prekomjerne i špekulativne zalihe poljoprivrednih i prehrambenih proizvoda i proizvoda iz sektora šećera (»Narodne novine«, br. 77/2013 i 17/2015), Vlada Republike Hrvatske je na sjednici održanoj 23. travnja 2015. godine donijela

ODLUKU

O STAVLJANJU IZVAN SNAGE ODLUKE O POTVRĐIVANJU KONAČNE LISTE VLASNIKA ŠPEKULATIVNIH ZALIHA ŠEĆERA

I.

Danom stupanja na snagu ove Odluke stavlja se izvan snage Odluka o potvrđivanju Konačne liste vlasnika špekulativnih zaliha šećera (»Narodne novine«, broj 35/2015).

II.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/15-04/150

Urbroj: 50301-05/25-15-2

Zagreb, 23. travnja 2015.

Predsjednik

Zoran Milanović, v. r.
### NN 46/2015 (24.4.2015.), Pravilnik o izmjenama i dopunama Pravilnika o povlastici za obavljanje gospodarskog ribolova na moru i Registru povlastica

46 24.04.2015 Pravilnik o izmjenama i dopunama Pravilnika o povlastici za obavljanje gospodarskog ribolova na moru i Registru povlastica

MINISTARSTVO POLJOPRIVREDE

914

Na temelju članka 14. stavka 9. i članka 15. stavka 5. Zakona o morskom ribarstvu (»Narodne novine«, br. 81/2013, 14/2014 i 152/2014) ministar poljoprivrede donosi

PRAVILNIK

O IZMJENAMA I DOPUNAMA PRAVILNIKA O POVLASTICI ZA OBAVLJANJE GOSPODARSKOG RIBOLOVA NA MORU I REGISTRU POVLASTICA

Članak 1.

U Pravilniku o povlastici za obavljanje gospodarskog ribolova na moru i Registru povlastica (»Narodne novine«, br. 130/2013, 99/2014, 127/2014 i 37/2015) u članku 2. stavku 1. briše se zarez i riječi: »uz pisanu i ovjerenu suglasnost ovlaštenika povlastice ukoliko se radi o slučaju kada su vlasnik plovila i ovlaštenik povlastice različite osobe,«.

Članak 2.

U članku 3. stavku 1. briše se zarez i riječi: »uz pisanu i ovjerenu suglasnost ovlaštenika povlastice, ukoliko se radi o slučaju kada su vlasnik plovila i ovlaštenik povlastice različite osobe,«.

Članak 3.

(1) U članku 4. iza stavka 2. dodaje se stavak 3. koji glasi:

»(3) Ukoliko su vlasnik plovila i ovlaštenik povlastice različite osobe Zahtjev supotpisuje ovlaštenik povlastice i ovjerava ga svojim pečatom.«

(2) Dosadašnji stavak 3. postaje stavak 4.

Članak 4.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/13-01/111

Urbroj: 525-13/0323-15-9

Zagreb, 14. travnja 2015.

Ministar
Tihomir Jakovina, v. r.
### NN 46/2015 (24.4.2015.), Pravilnik o izmjeni i dopunama Pravilnika o uvjetima za priznavanje jednakovaljanosti šumskog reprodukcijskog materijala i državama iz kojih se može uvoziti

MINISTARSTVO POLJOPRIVREDE

915

Na temelju članka 38. stavka 6. Zakona o šumskom reprodukcijskom materijalu (»Narodne novine« br. 75/2009, 61/2011, 56/2013 i 14/2014) ministar poljoprivrede donosi

PRAVILNIK

O IZMJENI I DOPUNAMA PRAVILNIKA O UVJETIMA ZA PRIZNAVANJE JEDNAKOVALJANOSTI ŠUMSKOG REPRODUKCIJSKOG MATERIJALA I DRŽAVAMA IZ KOJIH SE MOŽE UVOZITI

Članak 1.

U Pravilniku o uvjetima za priznavanje jednakovaljanosti šumskog reprodukcijskog materijala i državama iz kojih se može uvoziti (»Narodne novine« broj 60/2013) u članku 1. podstavku 2. iza riječi: »(u daljnjem tekstu: Odluka 2008/971/EZ)« dodaju se riječi: »i Odluke br. 1104/2012/EU Europskog parlamenta i Vijeća od 21. studenoga 2012. o izmjeni Odluke Vijeća 2008/971/EZ radi uvrštenja šumskog reprodukcijskog materijala kategorije »kvalificiran« i ažuriranja naziva tijela odgovornih za odobravanje i nadzor proizvodnje (SL L 328, 28. 11. 2012.);«

U podstavku 3. iza riječi: »(u daljnjem tekstu: Odluka 2008/989/EZ)« dodaju se riječi: »i Provedbene odluke Komisije (EU) 2015/321 оd 26. veljače 2015. o izmjeni Odluke Komisije 2008/989/EZ kojom se, u skladu s Direktivom Vijeća 1999/105/EZ, ovlašćuju države članice da odlučuju o ekvivalenciji jamstava koja se pružaju za šumski reprodukcijski materijal koji se uvozi iz određenih trećih zemalja (SL L 57, 28. 2. 2015.).«

Članak 2.

U članku 6. stavku 2. broj »2015« zamjenjuje se brojem »2020«.

Članak 3.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/15-01/10

Urbroj: 525-11/1059-15-1

Zagreb, 13. travnja 2015.

Ministar

Tihomir Jakovina, v. r.
### NN 46/2015 (24.4.2015.), Rješenje o dodjeli naziva "Referentni centar Ministarstva zdravlja za primjenu telemedicine u gastroenterologiji i hepatologiji" Klinici za unutarnje bolesti Kliničkog bolničkog centra Zagreb

46 24.04.2015 Rješenje o dodjeli naziva "Referentni centar Ministarstva zdravlja za primjenu telemedicine u gastroenterologiji i hepatologiji" Klinici za unutarnje bolesti Kliničkog bolničkog centra Zagreb

MINISTARSTVO ZDRAVLJA

917

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14 i 154/14) na prijedlog Nacionalnog zdravstvenog vijeća Ministarstva zdravlja te temeljem odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za unutarnje bolesti Kliničkog bolničkog centra Zagreb, dodjeljuje se naziv »Referentni centar Ministarstva zdravlja za primjenu telemedicine u gastroenterologiji i hepatologiji« na vrijeme od pet godina.

2. Klinika za unutarnje bolesti Kliničkog bolničkog centra Zagreb, dužna je do isteka pet godina od dodjele naziva podnijeti zahtjev za obnovu naziva »Referentni centar Ministarstva zdravlja za primjenu telemedicine u gastroenterologiji i hepatologiji«.

3. »Referentni centar Ministarstva zdravlja za primjenu telemedicine u gastroenterologiji i hepatologiji« Klinike za unutarnje bolesti Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/15-01/03

Urbroj: 534-04-1-2/7-15-12

Zagreb, 16. travnja 2015.

Ministar
prim. Siniša Varga, dr. med. dent., v. r.
### NN 47/2015 (28.4.2015.), Rješenje o imenovanju predstojnice Ureda državne uprave u Krapinsko-zagorskoj županiji

VLADA REPUBLIKE HRVATSKE

925

Na temelju članka 31. stavka 4. Zakona o Vladi Republike Hrvatske (»Narodne novine« br. 150/2011 i 119/2014), članka 56. stavka 1. Zakona o sustavu državne uprave (»Narodne novine« br. 150/2011 i 12/2016) članka 74.a stavka 1. Zakona o državnim službenicima (»Narodne novine« br. 92/2005, 107/2007, 27/2008, 34/2011, 49/2011, 150/2011, 34/2012, 49/2012 – pročišćeni tekst, 37/2013, 38/2013 i 1/2015), Vlada Republike Hrvatske je na sjednici održanoj 23. travnja 2015. godine donijela

RJEŠENJE

O IMENOVANJU PREDSTOJNICE UREDA DRŽAVNE UPRAVE U KRAPINSKO-ZAGORSKOJ ŽUPANIJI

Imenuje se SILVIJA PROFETA FABIJANČIĆ predstojnicom Ureda državne uprave u Krapinsko-zagorskoj županiji, na razdoblje od četiri godine.

Klasa: 080-02/15-01/67

Urbroj: 5030115/1-15-02

Zagreb, 23. travnja 2015.

Predsjednik

Zoran Milanović, v. r.
### NN 47/2015 (28.4.2015.), Rješenje o razrješenju glavne ravnateljice Nacionalne i sveučilišne knjižnice u Zagrebu

VLADA REPUBLIKE HRVATSKE

926

Na temelju članka 31. stavka 4. Zakona o Vladi Republike Hrvatske (»Narodne novine« br. 150/2011 i 119/2014) i članka 18. stavka 2. Zakona o knjižnicama (»Narodne novine« br. 105/97, 5/98, 104/2000 i 69/2009), Vlada Republike Hrvatske je na sjednici održanoj 23. travnja 2015. godine donijela

RJEŠENJE

O RAZRJEŠENJU GLAVNE RAVNATELJICE NACIONALNE I SVEUČILIŠNE KNJIŽNICE U ZAGREBU

Razrješuje se DUNJA SEITER-ŠVERKO dužnosti glavne ravnateljice Nacionalne i sveučilišne knjižnice u Zagrebu, s danom 28. travnja 2015. godine, radi isteka mandata.

Klasa: 080-02/15-02/60

Urbroj: 5030115/1-15-03

Zagreb, 23. travnja 2015.

Predsjednik

Zoran Milanović, v. r.
### NN 47/2015 (28.4.2015.), Rješenje o imenovanju vršiteljice dužnosti glavnog ravnatelja Nacionalne i sveučilišne knjižnice u Zagrebu

VLADA REPUBLIKE HRVATSKE

927

Na temelju članka 31. stavka 4. Zakona o Vladi Republike Hrvatske (»Narodne novine« br. 150/2011 i 119/2014), članka 38. stavka 2. i članka 43. stavka 2. Zakona o ustanovama (»Narodne novine« br. 76/93, 29/97, 47/99 i 35/2008), Vlada Republike Hrvatske je na sjednici održanoj 23. travnja 2015. godine donijela

RJEŠENJE

O IMENOVANJU VRŠITELJICE DUŽNOSTI GLAVNOG RAVNATELJA NACIONALNE I SVEUČILIŠNE KNJIŽNICE U ZAGREBU

Imenuje se DUNJA SEITER-ŠVERKO vršiteljicom dužnosti glavnog ravnatelja Nacionalne i sveučilišne knjižnice u Zagrebu, s danom 29. travnja 2015. godine, do imenovanja glavnog ravnatelja na temelju provedenog javnog natječaja, a najduže do godinu dana.

Klasa: 080-02/15-02/66

Urbroj: 5030115/1-15-03

Zagreb, 23. travnja 2015.

Predsjednik

Zoran Milanović, v. r.
### NN 47/2015 (28.4.2015.), Odluka o rang listi sudionika u malom obalnom ribolovu

MINISTARSTVO POLJOPRIVREDE

931

Temeljem članka 7. stavaka 2. i 3. i članka 10. stavka 1. Pravilnika o malom obalnom ribolovu (»Narodne novine« br. 8/2015, 15/2015 i 19/2015) te slijedom odredbe članka 21. stavka 10. Zakona o morskom ribarstvu (»Narodne novine« br. 81/2013, 14/2014 i 152/2014) ministar poljoprivrede donosi

ODLUKU

O RANG LISTI SUDIONIKA U MALOM OBALNOM RIBOLOVU

I.

Ovom Odlukom određuje se:

(1) Rang lista sudionika u malom obalnom ribolovu u 2015. godini utvrđenih sustavom bodovanja na temelju podnesenih zahtjeva,

(2) Rang lista podnositelja zahtjeva koji su udovoljili kriterijima objavljenim u Pravilniku o malom obalnom ribolovu (»Narodne novine« br. 8/2015, 15/2015 i 19/2015) (u daljnjem tekstu: Pravilnik), ali primjenom sustava bodovanja ne prelaze prag za sudjelovanje u malom obalnom ribolovu u 2015. godini,

(3) Lista sudionika u malom obalnom ribolovu kojima je izdana povlastica ili su podnijeli zahtjev za izdavanje povlastice na temelju zakonskih propisa koji su važili do dana stupanja na snagu Pravilnika.

II.

(1) Rang lista sudionika iz točke I. stavka 1. nalazi se Prilogu 1. ove Odluke.

(2) Rang lista podnositelja zahtjeva iz točke I. stavka 2. nalazi se u Prilogu 2. ove Odluke.

(3) Lista sudionika iz točke I. stavka 3. nalazi se u Prilogu 3. ove Odluke.

III.

Ova Odluka stupa na snagu dan nakon dana objave u »Narodnim novinama«.

Klasa: 324-01/15-01/1312

Urbroj: 525-13/0340-15-1

Zagreb, 24. travnja 2015.

Ministar

Tihomir Jakovina, v. r.

**PRILOG 1.**

**[RANG LISTA SUDIONIKA U MALOM OBALNOM RIBOLOVU U 2015. GODINI UTVRĐENIM SUSTAVOM BODOVANJA NA TEMELJU PODNESENIH ZAHTJEVA](dodatni/435765.pdf)**

**PRILOG 2.**

**[RANG LISTA PODNOSITELJA ZAHTJEVA KOJI SU UDOVOLJILI KRITERIJIMA
OBJAVLJENIM U PRAVILNIKU O MALOM OBALNOM RIBOLOVU, ALI PRIMJENOM SUSTAVA
BODOVANJA NE PRELAZE PRAG ZA SUDJELOVANJE U MALOM OBALNOM RIBOLOVU U
2015. GODINI](dodatni/435766.pdf)**

**PRILOG 3.**

**[**LISTA SUDIONIKA U MALOM OBALNOM RIBOLOVU KOJIMA JE IZDANA POVLASTICA ILI
SU PODNIJELI ZAHTJEV ZA IZDAVANJE POVLASTICE NA TEMELJU ZAKONSKIH
PROPISA KOJI SU VAŽILI DO DANA STUPANJA NA SNAGU PRAVILNIKA**](dodatni/435767.pdf)**

47 28.04.2015 Odluka o rang listi sudionika u malom obalnom ribolovu

47 28.04.2015 Odluka o rang listi sudionika u malom obalnom ribolovu

47 28.04.2015 Odluka o rang listi sudionika u malom obalnom ribolovu
### NN 47/2015 (28.4.2015.), Odluka o izmjeni Odluke o općinskim porezima

47 28.04.2015 Odluka o izmjeni Odluke o općinskim porezima

OPĆINA HRVATSKA DUBICA

933

Na temelju članka 35. Zakona o lokalnoj i područnoj (regionalnoj) samoupravi (»Narodne novine« broj: 33/01., 60/01. – vjerodostojno tumačenje, 129/05, 109/07., 125/08., 36/09., 150/11., 144/12. i 19/13. – pročišćeni tekst), 30. Zakona o financiranju jedinica lokalne i područne (regionalne) samouprave (»Narodne novine« broj: 117/93., 69/97., 33/00., 73/00., 127/00., 59/01., 107/01., 117/01., 150/02., 147/03., 132/06., 26/07., 73/08., 25/12. i 147/14.) i članka 15. Statuta Općine Hrvatska Dubica (»Službeni vjesnik« broj: 7/13.) Općinsko vijeće Općine Hrvatska Dubica, na sjednici održanoj 15. travnja 2015. godine, donosi

ODLUKU

O IZMJENI ODLUKE O OPĆINSKIM POREZIMA

Članak 1.

Točka 4. stavka 1. članka 2. Odluke o općinskim porezima (»Službeni vjesnik« broj 14/07. – u nastavku: Odluka) briše se.

Članak 2.

Naslov ispred članka 18. Odluke i članci 18., 19. i 20. Odluke brišu se.

Članak 3.

Članci 21., 22., 23., 24. i 25. Odluke postaju članci 18., 19., 20., 21. i 22.

Članak 4.

U cijelom tekstu Odluke riječi »općinsko poglavarstvo« zamjenjuju se riječima »općinski načelnik«, u odgovarajućemu padežu.

Članak 5.

Ova Odluka stupa na snagu osmi dan od dana objave u »Narodnim novinama«, a objavit će se i u »Službenom vjesniku«, službenom glasilu Općine Hrvatska Dubica.

Klasa: 410-01/15-03/01

Urbroj: 2176/10-02-15-02

Hrvatska Dubica, 15. travnja 2015.

Predsjednik
Dario Abaza, mag. oec., v. r.
### NN 47/2015 (28.4.2015.), Prosječna mjesečna isplaćena neto-plaća po zaposlenome u pravnim osobama Republike Hrvatske za 2014.

DRŽAVNI ZAVOD ZA STATISTIKU

934

Državni zavod za statistiku objavljuje

PROSJEČNU MJESEČNU ISPLAĆENU NETO-PLAĆU PO ZAPOSLENOME U PRAVNIM OSOBAMA REPUBLIKE HRVATSKE ZA 2014.

Prosječna mjesečna isplaćena neto-plaća po zaposlenome u pravnim osobama Republike Hrvatske za 2014. iznosila je 5.533 kune.

Klasa: 953-03/15-01/5

Urbroj: 555-08-06-15-1

Zagreb, 21. travnja 2015.

Ravnatelj

Marko Krištof, v. r.

47 28.04.2015 Prosječna mjesečna isplaćena neto-plaća po zaposlenome u pravnim osobama Republike Hrvatske za 2014.

47 28.04.2015 Prosječna mjesečna isplaćena neto-plaća po zaposlenome u pravnim osobama Republike Hrvatske za 2014.
### NN 47/2015 (28.4.2015.), Prosječna mjesečna bruto-plaća po zaposlenome u pravnim osobama Republike Hrvatske za 2014.

DRŽAVNI ZAVOD ZA STATISTIKU

935

Državni zavod za statistiku objavljuje

PROSJEČNU MJESEČNU BRUTO-PLAĆU PO ZAPOSLENOME U PRAVNIM OSOBAMA REPUBLIKE HRVATSKE ZA 2014.

Prosječna mjesečna bruto-plaća po zaposlenome u pravnim osobama Republike Hrvatske za 2014. iznosila je 7.953 kune.

Klasa: 953-03/15-01/5

Urbroj: 555-08-06-15-1

Zagreb, 21. travnja 2015.

Ravnatelj

Marko Krištof, v. r.

47 28.04.2015 Prosječna mjesečna bruto-plaća po zaposlenome u pravnim osobama Republike Hrvatske za 2014.
### NN 48/2015 (30.4.2015.), Odluka o iskazivanju povjerenja članu Vlade Republike Hrvatske

HRVATSKI SABOR

937

Na temelju članka 110. Ustava Republike Hrvatske i članka 119. Poslovnika Hrvatskoga sabora, Hrvatski sabor na sjednici 24. travnja 2015. donio je

ODLUKU

O ISKAZIVANJU POVJERENJA ČLANU VLADE REPUBLIKE HRVATSKE

Hrvatski sabor iskazuje povjerenje članu Vlade Republike Hrvatske prof. BERISLAVU ŠIPUŠU za obavljanje dužnosti ministra kulture.

Klasa: 021-12/15-08/04

Zagreb, 24. travnja 2015.

HRVATSKI SABOR

Predsjednik

Hrvatskoga sabora

Josip Leko, v. r.